Source: http://docplayer.fi/1878929-Nokia-1600-kayttoohje-9239734-2-painos.html
Timestamp: 2018-01-22 06:52:29+00:00
Document Index: 16961940

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Download "Nokia 1600 -käyttöohje. 9239734 2. painos"
2 VAATIMUSTENMUKAISUUSILMOITUS NOKIA Oyj ilmoittaa vastaavansa siitä, että tuote RH-64 noudattaa Euroopan neuvoston direktiivin 1999/5/EY määräyksiä. Vaatimustenmukaisuusilmoituksesta on kopio WWW-osoitteessa Jäteastia, jonka päälle on merkitty rasti, tarkoittaa, että Euroopan unionin alueella tuote on toimitettava erilliseen keräyspisteeseen, kun tuote on käytetty loppuun. Tämä koskee sekä laitetta että tällä symbolilla merkittyjä lisälaitteita. Näitä tuotteita ei saa heittää lajittelemattoman yhdyskuntajätteen joukkoon. Copyright 2006 Nokia. Kaikki oikeudet pidätetään. Tämän asiakirjan sisällön jäljentäminen, jakeleminen tai tallentaminen kokonaan tai osittain on kielletty ilman Nokian myöntämää kirjallista lupaa. US Patent No and other pending patents. T9 text input software Copyright (C) Tegic Communications, Inc. All rights reserved. Nokia, Nokia Connecting People ja Xpress-on ovat Nokia Oyj:n tavaramerkkejä tai rekisteröityjä tavaramerkkejä. Muut tässä asiakirjassa mainitut tuotteiden ja yritysten nimet voivat olla omistajiensa tavaramerkkejä tai kauppanimiä. Nokia tune on Nokia Oyj:n äänimerkki. Nokia kehittää tuotteitaan jatkuvasti ja pidättää siksi oikeuden tehdä muutoksia ja parannuksia mihin tahansa tässä asiakirjassa mainittuun tuotteeseen ilman ennakkoilmoitusta. Nokia ei vastaa välittömistä tai välillisistä vahingoista, mukaan lukien tietojen tai tulojen menetys.
3 Tämän asiakirjan sisältö tarjotaan "sellaisenaan". Sen tarkkuudesta, luotettavuudesta tai sisällöstä ei anneta mitään suoraa tai epäsuoraa takuuta eikä nimenomaisesti taata sen markkinoitavuutta tai sopivuutta tiettyyn tarkoitukseen, ellei pakottavalla lainsäädännöllä ole toisin määrätty. Nokia varaa itselleen oikeuden muuttaa tätä asiakirjaa tai poistaa sen jakelusta milloin tahansa ilman erillistä ilmoitusta. Tuotteiden saatavuus voi vaihdella alueittain. Saat lisätietoja lähimmältä Nokia-jälleenmyyjältä. TÄMÄ LAITE SAATTAA SISÄLTÄÄ HYÖDYKKEITÄ, TEKNIIKKAA TAI OHJELMIA, JOIHIN SOVELLETAAN YHDYSVALTOJEN JA MUIDEN MAIDEN VIENTILAKEJA JA -MÄÄRÄYKSIÄ. POIKKEAMINEN LAISTA ON KIELLETTY /2. painos
4 Sisältö Turvallisuutesi vuoksi... 6 Yleistä tietoa... 9 Tunnusluvut... 9 Jaettu muisti Näin pääset alkuun Aloitus SIM-kortin ja akun asentaminen Akun lataaminen Kytkeminen päälle ja pois päältä Esitystila Linkit valmiustilassa Näppäimistön lukitseminen Rannehihna Puhelutoiminnot Puhelun soittaminen ja siihen vastaaminen Kaiutin Tekstin kirjoittaminen Valikkotoiminnot Viestit Puhelinluettelo Puhelutiedot Asetukset
5 Kello Muistutukset Ekstrat SIM-palvelut Tietoa akuista Lataaminen ja purkaminen Ohjeet Nokian akun tunnistamista varten Lisälaitteet Huolto-ohjeita Turvallisuutta koskevia lisätietoja
6 Turvallisuutesi vuoksi Lue nämä ohjeet. Ohjeiden vastainen käyttö saattaa olla vaarallista tai lainvastaista. Saat lisätietoja lukemalla koko oppaan. KYTKE VIRTA LAITTEESEEN TURVALLISESTI Älä kytke puhelimeen virtaa silloin, kun matkapuhelimen käyttö on kielletty tai se voi aiheuttaa häiriöitä tai vaaratilanteen. LIIKENNETURVALLISUUS Noudata kaikkia paikallisia lakeja. Pidä kädet aina vapaina, jotta voit hallita ajoneuvoa sitä ajaessasi. Aseta ajaessasi ajoturvallisuus etusijalle. HÄIRIÖT Kaikki matkapuhelimet ovat alttiita häiriöille, jotka voivat vaikuttaa puhelinten toimintaan. SULJE LAITE SAIRAALASSA Noudata kaikkia rajoituksia. Sulje puhelin lääketieteellisten laitteiden lähellä. SULJE LAITE ILMA-ALUKSISSA Noudata kaikkia rajoituksia. Langattomat laitteet voivat häiritä ilma-aluksen järjestelmien toimintaa. SULJE LAITE TANKATESSASI Älä käytä puhelinta huoltoasemalla. Älä käytä sitä polttoaineen tai kemikaalien läheisyydessä. SULJE LAITE RÄJÄYTYSTYÖMAALLA Noudata kaikkia rajoituksia. Älä käytä puhelinta räjäytystyömaalla. 6
7 KÄYTÄ JÄRKEVÄSTI Käytä laitetta vain normaaliasennossa laitteen käyttöohjeiden mukaisesti. Älä koske antenniin tarpeettomasti. VALTUUTETTU HUOLTO Vain valtuutettu huoltoliike saa asentaa tai korjata tuotteen. LISÄLAITTEET JA AKUT Käytä vain hyväksyttyjä lisälaitteita ja akkuja. Älä yhdistä yhteensopimattomia tuotteita toisiinsa. VEDENKESTÄVYYS Puhelimesi ei ole vedenkestävä. Pidä se kuivana. VARMUUSKOPIOT Muista tehdä varmuuskopiot tai pitää kirjaa kaikista puhelimeen tallennetuista tärkeistä tiedoista. YHDISTÄMINEN MUIHIN LAITTEISIIN Kun yhdistät tuotteen johonkin toiseen laitteeseen, lue tarkat turvaohjeet laitteen käyttöohjeesta. Älä yhdistä yhteensopimattomia tuotteita toisiinsa. HÄTÄPUHELUT Varmista, että puhelimessa on virta ja että se on verkon kuuluvuusalueella. Paina lopetusnäppäintä niin monta kertaa kuin tarvitaan näytön tyhjentämiseen ja aloitusnäyttöön palaamiseen. Anna hätänumero ja paina soittonäppäintä. Ilmoita olinpaikkasi. Älä katkaise puhelua, ennen kuin saat luvan siihen. Tietoja laitteesta Tässä ohjeessa kuvattu langaton laite on hyväksytty käytettäväksi EGSM 900- ja GSM verkoissa. Lisätietoja verkoista saat palveluntarjoajaltasi. Kun käytät tämän laitteen toimintoja, noudata lakeja ja kunnioita muiden yksityisyyttä ja muita oikeuksia. 7
8 Varoitus: Laitteen on oltava päällä, jotta sen toimintoja (herätyskelloa lukuun ottamatta) voidaan käyttää. Älä kytke laitteeseen virtaa silloin, kun langattoman laitteen käyttö voi aiheuttaa häiriöitä tai vaaratilanteen. Verkkopalvelut Puhelimen käyttö edellyttää palvelun tilaamista langattomien palvelujen tarjoajalta. Monet laitteen ominaisuuksista määräytyvät matkapuhelinverkon ominaisuuksien mukaan. Nämä verkkopalvelut eivät välttämättä ole käytettävissä kaikissa matkapuhelinverkoissa, tai niiden käytöstä on mahdollisesti sovittava erikseen palveluntarjoajan kanssa. Palveluntarjoaja antaa tarvittaessa lisätietoja niiden käytöstä ja niihin liittyvistä maksuista. Joissakin verkoissa voi olla rajoituksia, jotka vaikuttavat verkkopalvelujen käyttöön. Jotkut verkot eivät esimerkiksi välttämättä tue kaikkia kielikohtaisia merkkejä ja palveluja. Palveluntarjoajasi on voinut pyytää, että jotkut laitteesi toiminnot poistetaan käytöstä tai että niitä ei aktivoida. Tällöin ne eivät näy laitteen valikossa. Laitteeseesi on myös voitu määrittää erityisasetuksia, kuten valikoiden nimien, järjestyksen ja kuvakkeiden muutokset. Lisätietoja saat palveluntarjoajaltasi. Laturit ja lisälaitteet Katkaise laitteesta virta ja irrota laturi aina ennen akun poistamista. Tarkista laturin mallinumero ennen sen käyttöä tämän laitteen kanssa. Tämä laite on tarkoitettu käytettäväksi vain laturien ACP-7 ja ACP-12 kanssa. Varoitus: Käytä vain sellaisia akkuja, latureita ja lisälaitteita, jotka Nokia on hyväksynyt käytettäväksi tämän mallin kanssa. Muuntyyppisten tuotteiden käyttö voi tehdä siitä hyväksynnän vastaisen tai mitätöidä laitetta koskevan takuun ja saattaa olla vaarallista. Tietoja hyväksyttyjen lisälaitteiden saatavuudesta saat laitteen myyjältä. 8
9 Yleistä tietoa Tunnusluvut Tämän puhelimen mukana tulevan suojakoodin avulla voit estää puhelimen luvattoman käytön. Koodin tehdasasetus on SIM-kortin mukana tulevan PIN-koodin avulla voit estää kortin luvattoman käytön. Joidenkin SIM-korttien mukana tulevaa PIN2-koodia tarvitaan käytettäessä tiettyjä palveluja. PUK- ja PUK2-koodi saattavat tulla SIM-kortin mukana. Jos näppäilet PIN- tai PIN2-koodin väärin kolme kertaa peräkkäin, sinua pyydetään antamaan PUK- tai PUK2-koodi. Jos sinulla ei ole näitä koodeja, pyydä ne paikalliselta palveluntarjoajaltasi. Valitse Valikko > Asetukset > Suojausasetukset, jos haluat määrittää, miten tunnuslukuja ja suojausasetuksia käytetään puhelimen kanssa. Jaettu muisti Seuraavat laitteen toiminnot voivat käyttää jaettua muistia: Viestit, Puhelinluettelo ja Soittoäänten sävellys. Näitä toimintoja käytettäessä muistia voi olla vähemmän muita jaettua muistia käyttäviä toimintoja varten. Esimerkiksi usean tekstiviestin tallentaminen voi viedä koko käytettävissä olevan muistin. Laitteen näyttöön voi tulla täydestä muistista kertova ilmoitus, kun yrität käyttää 9
10 jaettua muistia käyttävää toimintoa. Poista tällöin osa jaettuun muistiin tallennetuista tiedoista, ennen kuin jatkat. Joillekin toiminnoille voi olla varattuna tietty määrä muistia muiden toimintojen kanssa jaetun muistin lisäksi. Tällainen toiminto on esimerkiksi Puhelinluettelo. 10
11 1. Näin pääset alkuun Aloitus Kun puhelin on käyttövalmis eikä mitään merkkejä ole näppäilty, puhelin on valmiustilassa. Verkon voimakkuus (1) Akun varaustaso (2) Valintanäppäinten toiminnot (3) Valintanäppäimet (4) Selausnäppäimet (5) Soittonäppäin (6) Lopetus- ja virtanäppäin (7) Näppäimistö (8) SIM-kortin ja akun asentaminen Pidä kaikki SIM-kortit poissa pienten lasten ulottuvilta. Lisätietoja SIM-kortin palvelujen saatavuudesta ja käytöstä saat SIM-kortin myyjältä, joka voi olla palveluntarjoaja, verkko-operaattori tai muu myyjä. Tämä puhelin on tarkoitettu käytettäväksi BL-5C-akun kanssa. 11
12 1. Paina takakuoren vapautuspainiketta (1), avaa takakuori ja poista se (2, 3). Nosta akku sormiaukosta ja poista se (4). 2. Nosta SIM-kortin pidike varovasti sormella puhelimen sormiaukosta (5). Aseta SIM-kortti paikalleen ja varmista, että kortin leikattu kulma osoittaa oikeaa yläkulmaa kohti ja että kortin kullanvärinen kontaktipinta on alaspäin (6). Sulje SIM-kortin pidike (7) ja lukitse se paikalleen painamalla sitä. Aseta akku paikalleen (8, 9). Akun lataaminen 1. Kytke laturi pistorasiaan. 2. Kytke laturin liitin puhelimen pohjassa olevaan liitäntään. Akun varaustason symbolipalkki alkaa rullata. Jos näyttöön tulee teksti Akku ei lataudu, odota hetki, irrota laturi, kytke se takaisin ja yritä uudelleen. Jos lataaminen ei vieläkään onnistu, ota yhteys puhelimen myyjään. 12
13 3. Kun akku on ladattu täyteen, varaustason symbolipalkki lakkaa rullaamasta. Irrota laturi puhelimesta ja pistorasiasta. Kytkeminen päälle ja pois päältä Pidä lopetusnäppäintä painettuna muutaman sekunnin ajan. Käytä puhelinta vain sen normaalissa käyttöasennossa. Laitteessa on sisäinen antenni. Huom! Kuten mitä tahansa radiolähetinlaitetta käytettäessä, vältä antennin tarpeetonta koskettamista, kun laitteeseen on kytketty virta. Antennin koskettaminen vaikuttaa puhelun laatuun ja laite saattaa toimia suuremmalla lähetysteholla kuin muuten olisi tarpeen. Kun vältetään antennin alueen koskettamista laitetta käytettäessä, antenni toimii mahdollisimman hyvin ja akun käyttöikä pitenee. Huom! Vältä koskettamasta tätä liitintä, koska se on herkkä staattiselle sähkölle. Esitystila Voit katsoa, miten puhelimen tiettyjä toimintoja käytetään. Jos SIM-korttia ei ole asennettu, valitse Esitys > Perusteet, Lisää tai Pelit. Jos SIM-kortti on asennettu, valitse Valikko > Ekstrat > Esittely > Perusteet tai Lisää. 13
14 Linkit valmiustilassa Selaamalla ylöspäin pääset Puhelutiedot-valikkoon. Selaamalla alaspäin saat näkyviin Puhelinluettelo-valikkoon tallennetut nimet ja numerot. Selaamalla vasemmalle pääset kirjoittamaan viestiä. Selaamalla oikealle pääset esitystilaan. Pitämällä *-näppäintä painettuna voit ottaa käyttöön puhuvan kellon. Painamalla soittonäppäintä kerran saat näkyviin soitetut numerot. Siirry haluamasi nimen tai numeron kohdalle ja soita numeroon painamalla soittonäppäintä. Näppäimistön lukitseminen Kun haluat lukita näppäimistön tahattomien näppäinpainallusten välttämiseksi, valitse valmiustilassa Valikko ja paina *-näppäintä nopeasti. Kun haluat avata lukituksen, valitse Avaa ja paina *-näppäintä nopeasti. Kun näppäinlukko on päällä, puhelut laitteeseen ohjelmoituun viralliseen hätänumeroon voivat silti olla mahdollisia. Näppäile hätänumero ja paina soittonäppäintä. Näppäilemäsi hätänumero ei ehkä tule näyttöön. Rannehihna Irrota takakuori ja aseta hihna paikalleen kuvassa näkyvällä tavalla. Aseta takakuori paikalleen. 14
15 2. Puhelutoiminnot Puhelun soittaminen ja siihen vastaaminen Kun haluat soittaa puhelun, toimi seuraavasti: 1. Näppäile puhelinnumero, tarvittaessa suuntanumeroineen. Näppäile tarvittaessa myös maatunnus. 2. Soita numeroon painamalla soittonäppäintä. Voit lisätä kuulokkeen tai kannettavan HF:n äänenvoimakkuutta puhelun aikana selaamalla oikealle ja pienentää äänenvoimakkuutta selaamalla vasemmalle. Kun haluat vastata saapuvaan puheluun, paina soittonäppäintä. Jos haluat hylätä puhelun vastaamatta siihen, paina lopetusnäppäintä. Kaiutin Voit ehkä valita puhelun aikana Kaiutin- tai Puhelin-toiminnon käyttääksesi kaiutinta tai puhelimen kuuloketta. Varoitus: Älä pidä laitetta korvallasi kaiuttimen käytön aikana, koska äänenvoimakkuus voi olla erittäin suuri. 15
16 3. Tekstin kirjoittaminen Voit kirjoittaa tekstiä käyttämällä perinteistä tekstinsyöttöä ( ) tai ennakoivaa tekstinsyöttöä ( ) eli puhelimessa olevaa sanakirjaa. Jos haluat käyttää perinteistä tekstinsyöttöä, paina haluamaasi kirjainta vastaavaa näppäintä toistuvasti, kunnes haluamasi kirjain tulee näyttöön. Jos haluat ottaa ennakoivan tekstinsyötön käyttöön kirjoituksen aikana, valitse Valinn. > Sanakirja ja haluamasi kieli. Jos haluat poistaa toiminnon käytöstä, valitse Valinn. > Ei käytössä. Jos haluat käyttää ennakoivaa tekstinsyöttöä, toimi seuraavasti: 1. Jos haluat kirjoittaa sanan, paina sen kutakin kirjainta vastaavaa näppäintä vain kerran. 2. Jos näyttöön tuleva sana on haluamasi, paina 0-näppäintä ja aloita seuraavan sanan kirjoittaminen. Jos haluat vaihtaa sanan, paina *-näppäintä toistuvasti, kunnes haluamasi sana tulee näyttöön. Jos sanan perässä näkyy kysymysmerkki (?), sanaa ei ole sanakirjassa. Jos haluat lisätä sanan sanakirjaan, valitse Sana, kirjoita sana (perinteistä tekstinsyöttöä käyttäen) ja valitse OK. Vihjeitä tekstin kirjoittamista varten perinteistä ja ennakoivaa tekstinsyöttöä käytettäessä: Voit lisätä välilyönnin painamalla 0-näppäintä. 16
17 Voit vaihtaa tekstinsyöttötavan nopeasti kirjoittamisen aikana painamalla #-näppäintä toistuvasti. Tarkista näytön yläosassa näkyvä symboli. Voit lisätä numeron pitämällä haluamaasi numeronäppäintä painettuna. Saat näkyviin erikoismerkkiluettelon painamalla *-näppäintä, kun käytät perinteistä tekstinsyöttöä, tai pitämällä *-näppäintä painettuna, kun käytät ennakoivaa tekstinsyöttöä. 17
18 4. Valikkotoiminnot Valitse valmiustilassa Valikko ja haluamasi valikko ja alavalikko. Voit poistua nykyiseltä valikkotasolta valitsemalla Poistu tai Edell.. Pääset valmiustilaan painamalla lopetusnäppäintä. Tässä ei ole kuvattu kaikkia valikkotoimintoja ja niiden vaihtoehtoja. Viestit Viestiasetukset Jos haluat muuttaa viestiasetuksia, valitse Valikko > Viestit > Viestiasetukset. Valitse Lähetysprofiili > Viestikeskuksen numero, jos haluat tallentaa puhelinnumeron, joka tarvitaan teksti- ja kuvaviestien lähettämiseen. Saat tämän numeron palveluntarjoajaltasi. Valitse Merkistötuki (verkkopalvelu), jos haluat asettaa tekstiviestin lähetyksessä käytettäväksi koodaustavaksi Täysi tai Suppea. Valitse Numeroseulonta, jos haluat tarkastella tai muokata seulottuja numeroita. Kirjoita viesti Laitteella voidaan lähettää yhden viestin merkkirajoitusta pidempiä tekstiviestejä. Rajoitusta pidemmät viestit lähetetään kahden tai useamman viestin sarjana. Palveluntarjoaja voi veloittaa tällaisista viesteistä niiden määrän mukaan. Merkit, joissa on aksentti- tai muita erikoismerkkejä, vievät tavallista enemmän tilaa, jolloin yhdessä viestissä 18
19 voidaan lähettää tavallista vähemmän merkkejä. Myös joidenkin kielten (esimerkiksi kiinan) merkit vievät tavallista enemmän tilaa. Käytettävissä olevien merkkien määrä ja moniosaisen viestin nykyisen osan numero näkyvät näytön oikeassa yläkulmassa (esimerkiksi 917/1). 1. Valitse valmiustilassa Valikko > Viestit > Kirjoita viesti. 2. Kirjoita viesti. 3. Kun haluat lähettää viestin, valitse Valinn. > Lähetä, näppäile vastaanottajan puhelinnumero ja valitse OK. Huom! Lähetettäessä viestejä laitteen näyttöön voi tulla teksti Viesti lähetetty. Teksti osoittaa, että laite on lähettänyt viestin laitteeseen ohjelmoituun tekstiviestikeskuksen numeroon. Se ei osoita, että viesti on vastaanotettu sen aiotussa määränpäässä. Yksityiskohtaisia tietoja viestipalveluista saat palveluntarjoajaltasi. Tekstiviestin lukeminen Kun saat tekstiviestejä, näyttöön tulee valmiustilassa uusien viestien määrä ja -symboli. Valitse Näytä, jos haluat nähdä viestit heti, tai valitse Poistu, jos haluat tarkastella niitä myöhemmin valikossa Valikko > Viestit > Saapuneet. Luonnokset ja Lähetetyt Luonnokset-valikossa voit tarkastella viestejä, jotka olet tallentanut Tallenna viesti -valikon kautta. Lähetetyt-valikossa voit tarkastella lähettämiesi viestien kopioita. 19
20 Kuvaviestit (verkkopalvelu) Voit vastaanottaa ja lähettää kuvia sisältäviä viestejä. Saapuneet kuvaviestit tallennetaan Saapuneet-kansioon. Huomaa, että yksi kuvaviesti muodostuu useista tekstiviesteistä. Tästä syystä kuvaviestin lähettäminen voi maksaa enemmän kuin tekstiviestin lähettäminen. Huom! Kuvaviestitoimintoa voidaan käyttää vain, jos verkko-operaattori tai palveluntarjoaja tukee sitä. Kuvaviestejä voi vastaanottaa ja katsoa vain sellaisilla yhteensopivilla laitteilla, joissa on kuvaviestiominaisuudet. Viestin ulkonäkö voi vaihdella vastaanottavan laitteen mukaan. Poista viestejä Jos haluat poistaa kaikki luetut viestit tai kaikki kansiossa olevat viestit, valitse Valikko > Viestit > Poista viestejä > Kaikki luetut tai haluamasi kansio. Puhelinluettelo Voit tallentaa nimiä ja puhelinnumeroita puhelimen tai SIM-kortin muistiin. Sisäiseen puhelinluetteloon voi tallentaa enintään 200 nimeä. Nimen ja puhelinnumeron etsiminen Selaa alaspäin valmiustilassa ja kirjoita nimen ensimmäiset kirjaimet. Siirry haluamasi nimen kohdalle. Voit valita Puhelinluettelo-valikosta myös seuraavia vaihtoehtoja: Lisää nimi Voit tallentaa nimiä ja puhelinnumeroita puhelinluetteloon. 20
21 Poista Voit poistaa nimiä ja puhelinnumeroita puhelinluettelosta yksitellen tai kaikki yhdellä kertaa. Kopioi Voit kopioida nimiä ja puhelinnumeroita yksitellen tai kaikki yhdellä kertaa sisäisestä puhelinluettelosta SIM-kortin puhelinluetteloon tai päinvastoin. Puhelinluettelon asetukset Valitse Valikko > Puhelinluettelo > Asetukset ja jokin seuraavista vaihtoehdoista: Käytettävä muisti Voit valita, onko nimien ja puhelinnumeroiden tallennuspaikka Puhelin vai SIM-kortti. Kun vaihdat SIM-kortin, muistiksi valitaan automaattisesti SIM-kortti. Luettelon selaustapa Voit valita nimien ja puhelinnumeroiden näyttötavan. Kun tarkastelet yhteystiedon lisätietoja (Tiedot) ja Luettelon selaustapa -asetus on Nimilista tai Vain nimi, SIM-kortin muistiin tallennettua nimeä tai puhelinnumeroa ilmaisee -symboli. Jos nimi tai puhelinnumero on tallennettu puhelimen muistiin, symboli on. Muistin tila Voit tarkistaa, kuinka monta nimeä ja puhelinnumeroa kumpaankin puhelinluetteloon on jo tallennettu ja kuinka monta niihin voidaan vielä tallentaa. Puhelutiedot Puhelin tallentaa vastaamatta jääneiden, vastattujen ja soitettujen puhelujen numerot. Myös puhelujen likimääräiset kestot sekä lähetettyjen ja vastaanotettujen viestien määrä tallennetaan. Puhelin tallentaa vastaamatta jääneiden ja vastattujen puhelujen puhelinnumerot, jos puhelin on päällä ja verkon kuuluvuusalueella ja jos verkko tukee näitä toimintoja. 21
22 Puhelulaskurit Valitse Valikko > Puhelutiedot > Puhelujen kestot, jos haluat nähdä viime puhelun, kaikkien vastattujen tai soitettujen puhelujen tai kaikkien puhelujen likimääräisen keston. Jos haluat nollata laskurit, valitse Kestolaskurien nollaus, anna suojakoodi ja valitse OK. Huom! Palveluntarjoajan puheluista ja palveluista veloittama summa saattaa vaihdella verkon toimintojen, laskunpyöristyksen, verojen yms. mukaan. Asetukset Tässä valikossa voit muuttaa puhelimen asetuksia. Jos haluat palauttaa joidenkin valikkotoimintojen alkuperäiset asetukset, valitse Alkup. asetusten palautus Ääniasetukset Valitse Valikko > Asetukset > Ääniasetukset ja jokin seuraavista vaihtoehdoista: Soittoääni Voit määrittää soittoäänen saapuvia puheluja varten. Soiton voimakkuus Voit asettaa soittoäänien ja viestien merkkiäänien voimakkuuden. Jos valitset Soiton voimakkuus -asetukseksi tason 2 tai sitä ylemmän tason, puhelin hälyttää saapuvasta puhelusta soittoäänellä, jonka voimakkuus nousee vähitellen tasosta 1 asettamallesi tasolle. Värinähälytys Voit asettaa puhelimen värisemään, kun saat puhelun tai tekstiviestin. 22
23 Viestin merkkiääni Voit asettaa äänen, joka kuuluu, kun saat tekstiviestin. Varoitusäänet Voit asettaa puhelimesta kuulumaan merkkiäänen esimerkiksi silloin, kun akusta on loppumassa virta. Näyttöasetukset Valitse Valikko > Asetukset > Näyttöasetukset. Valitse Teemat, siirry haluamasi teeman kohdalle ja valitse Valinn. > Ota käyttöön tai Muokkaa sen mukaan, haluatko ottaa teeman käyttöön vai muokata sitä. Valitse Virransäästökello, jos haluat asettaa puhelimen näytönsäästäjäksi digitaalisen tai klassisen kellon ja näytön pääsymbolit. Profiilit Muokkaamalla profiileja voit valita käyttöön tiettyjä ominaisuuksia, kuten soittoääniä ja näytönsäästäjän. Valitse Valikko > Asetukset > Profiilit ja valitse muokattava profiili ja Muokkaa-vaihtoehto. Aika-asetukset Valitse Valikko > Asetukset > Aika-asetukset. Valitse Kello, jos haluat asettaa kellon näkyviin tai pois näkyvistä, asettaa kellonajan tai muuttaa ajan esitystavan. Jos akku poistetaan puhelimesta, voit joutua asettamaan kellonajan ja päivämäärän uudelleen. 23
24 Puheluasetukset Valitse Valikko > Asetukset > Puheluasetukset ja jokin seuraavista vaihtoehdoista: Valitse Soitonsiirto (verkkopalvelu), jos haluat siirtää saapuvat puhelut vastaajapalveluun tai toiseen puhelinnumeroon. Siirry haluamasi soitonsiirtovaihtoehdon kohdalle ja valitse Ota käyttöön, jos haluat asettaa sen käyttöön, tai valitse Poista, jos haluat poistaa sen käytöstä. Jos haluat tarkistaa, onko valittu siirto käytössä, valitse Tarkista tila. Jos haluat määrittää tiettyjen siirtojen viiveen, valitse Valitse viive (ei saatavana kaikille siirtovaihtoehdoille). Useita soitonsiirtoja voi olla käytössä yhtä aikaa. Kun Siirrä kaikki äänipuhelut - vaihtoehto on valittu, -symboli näkyy näytössä valmiustilassa. Jos haluat poistaa kaikki soitonsiirrot käytöstä, valitse Poista soitonsiirrot. Valitse Oman numeron lähetys (verkkopalvelu), jos haluat määrittää, että puhelinnumerosi näytetään keskustelukumppanillesi tai piilotetaan häneltä. Valitse Automaattinen soitontoisto, jos haluat asettaa puhelimen soittamaan valittuun puhelinnumeroon enintään kymmenen kertaa, jos yhteys ei muodostu sitä ennen. Koputuspalvelu (verkkopalvelu) Voit asettaa verkon ilmoittamaan sinulle uudesta saapuvasta puhelusta, kun sinulla on toinen puhelu meneillään. Yleiset käyttöasetukset Valitse Valikko> Asetukset > Yleiset käyttöasetukset. Valitse Kielen valinta, jos haluat valita näyttötekstien kielen. 24
25 Kuluasetukset Huom! Palveluntarjoajan puheluista ja palveluista veloittama summa saattaa vaihdella verkon toimintojen, laskunpyöristyksen, verojen yms. mukaan. Valitse Valikko > Asetukset > Kuluasetukset ja Maksettu puheaika (verkkopalvelu), jos haluat nähdä maksettua puheaikaa koskevia tietoja, valitse Puhelujen kestot, jos haluat asettaa puhelujen kestot näkyviin tai pois näkyvistä, valitse Puhelun tiedot, jos haluat asettaa likimääräisen puheluajan näkyviin tai pois näkyvistä, tai valitse Puhelujen hinnat (verkkopalvelu), jos haluat nähdä edellisen puhelun tai kaikkien puhelujen likimääräisen hinnan Hinnan esitys -toiminnossa määritettyinä yksikköinä. Huom! Kun sykäyksiä tai rahaa ei ole jäljellä, puhelut laitteeseen ohjelmoituun viralliseen hätänumeroon voivat silti olla mahdollisia. Lisälaiteasetukset Valitse Valikko > Asetukset > Lisälaiteasetukset > Kuuloke tai Induktiosilm.. Valitse Automaattinen vastaus, jos haluat asettaa puhelimen vastaamaan saapuvaan puheluun automaattisesti viiden sekunnin kuluttua. Lisälaiteasetukset-valikko tulee näkyviin vasta, kun jokin lisälaite on liitetty puhelimeen. Oikean valintanäppäimen asetus Voit valita valmiustilassa Siirry-vaihtoehdon, jolla saat linkkiluettelon näkyviin. Jos haluat määrittää nämä linkit tai asettaa ne tiettyyn järjestykseen, valitse Valikko > Asetukset > Oikean valintanäpp. asetukset. Siirry kohtaan Tee valinnat, 25
26 jos haluat valita linkkeinä käytettävät toiminnot, tai siirry kohtaan Järjestä, jos haluat muuttaa linkkiluettelon toimintojen järjestystä. Kello Jos haluat asettaa herätysajan, valitse valmiustilassa Valikko > Kello > Herätysaika. Siirry kohtaan Hälytysääni, jos haluat valita hälytysäänen, siirry kohtaan Toista hälyt., jos haluat asettaa hälytyksen kuulumaan vain kerran tai toistuvasti tiettyinä viikonpäivinä, tai siirry kohtaan Puhuva kello, jos haluat asettaa puhelimen sanomaan kellonajan. Kun hälytys kuuluu, valitse Lopeta, jos haluat lopettaa hälytyksen, tai valitse Torkku, jos haluat lopettaa hälytyksen ja asettaa sen kuulumaan uudestaan 10 minuutin kuluttua. Jos laite on pois päältä määritettynä hälytysaikana, laitteeseen kytkeytyy virta ja se aloittaa hälytysäänen soittamisen. Jos valitset Lopeta, laite kysyy, haluatko aktivoida laitteen puhelujen soittamista varten. Voit sulkea laitteen valitsemalla Ei tai soittaa ja vastaanottaa puheluja valitsemalla Kyllä. Älä valitse Kyllä-vaihtoehtoa, kun matkapuhelimen käyttö voi aiheuttaa häiriöitä tai vaaratilanteen. Muistutukset Jos haluat liittää hälytykseen lyhyen tekstin, valitse Valikko > Muistutukset > Lisää uusi. Kun muistutusaika umpeutuu, valitse Poistu, jos haluat lopettaa hälytyksen, tai valitse Lykkää, jos haluat puhelimen hälyttävän uudelleen 10 minuutin kuluttua. 26
27 Ekstrat Laskin Huom! Tämän laskimen tarkkuus on rajallinen, ja se on suunniteltu yksinkertaisiin laskutoimituksiin. Valitse Valikko > Ekstrat > Laskin. 1. Näppäile numeroita painamalla näppäimiä 0-9. Saat desimaalierottimen painamalla #-näppäintä. Jos haluat vaihtaa näppäilemäsi numeron etumerkin, paina *-näppäintä. 2. Selaa ylös- tai alaspäin valitaksesi jonkin seuraavista: +, -, x tai /. 3. Toista tarvittaessa vaiheet 1 ja Kun haluat nähdä tuloksen, valitse Tulos. Muunnin Voit muuntaa arvoja mittayksiköstä toiseen. Valitse valmiustilassa Valikko > Ekstrat > Muunnin. Jos haluat nähdä viisi edellistä muunnosta, valitse 5 viime muunn.. Voit myös käyttää jotakin kuudesta valmiiksi määritetystä yksikköluokasta: Lämpötila, Paino, Pituus, Pinta-ala, Tilavuus ja Valuutta. Voit lisätä omia muunnoksia Omat muunn. -toiminnolla. Kun teet muunnoksen, voit vaihtaa muunnettavien yksiköiden paikkaa selaamalla ylös- tai alaspäin. 27
28 Soittoäänten sävellys Valitse Valikko > Ekstrat > Soittoäänten sävellys ja haluamasi ääni. Voit luoda omia soittoääniä näppäilemällä nuotteja. Kun painat esimerkiksi 4-näppäintä, saat f-nuotin. Painamalla 8-näppäintä voit lyhentää (-) ja painamalla 9-näppäintä voit pidentää (+) nuottia tai taukoa. Painamalla 0-näppäintä voit lisätä tauon, painamalla *-näppäintä voit asettaa oktaavin ja painamalla #-näppäintä voit korottaa nuotin (paitsi nuotit e ja b). Kun olet säveltänyt soittoäänen, valitse Valinn. > Kuuntele, Tallenna, Tempo, Lähetä, Tyhjennä tai Poistu. Sovellusten jättäminen päälle taustalle lisää virran tarvetta ja lyhentää akun käyttöikää. SIM-palvelut SIM-kortilla voi olla lisäpalveluja, joita voit käyttää tässä valikossa. Tämä valikko näkyy vain, jos SIM-kortti tukee sitä. Valikon nimi ja sisältö määräytyvät SIM-kortin mukaan. Lisätietoja saat palveluntarjoajaltasi. 28
29 5. Tietoa akuista Lataaminen ja purkaminen Laite saa virtansa uudelleenladattavasta akusta. Uuden akun täysi suorituskyky saavutetaan vasta kahden tai kolmen täydellisen lataus- ja purkukerran jälkeen. Akku voidaan ladata ja purkaa satoja kertoja, mutta lopulta se kuluu loppuun. Kun puhe- ja valmiusajat ovat huomattavasti tavallista lyhyempiä, vaihda akku. Käytä vain Nokian hyväksymiä akkuja ja lataa akku vain Nokian hyväksymillä latureilla, jotka on tarkoitettu tätä laitetta varten. Jos vaihtoakkua käytetään ensimmäisen kerran tai jos sitä ei ole käytetty pitkään aikaan, voi olla tarpeen kytkeä laturi laitteeseen, irrottaa se ja aloittaa lataus kytkemällä se uudelleen laitteeseen. Irrota laturi seinäpistorasiasta ja laitteesta, kun laturia ei käytetä. Älä jätä täyteen ladattua akkua kytketyksi laturiin, koska ylilataaminen voi lyhentää sen käyttöikää. Jos täyteen ladattua akkua ei käytetä, lataus purkautuu itsestään ajan myötä. Jos akku on täysin tyhjä, voi kestää joitakin minuutteja, ennen kuin akun latauksen symboli tulee näyttöön tai ennen kuin puhelimella voi soittaa puheluja. Käytä akkua vain siihen tarkoitukseen, mihin se on suunniteltu. Älä koskaan käytä vahingoittunutta laturia tai akkua. Vältä aiheuttamasta akun oikosulkua. Oikosulku voi aiheutua jonkin metalliesineen, kuten kolikon, paperiliittimen tai kynän, suorasta kosketuksesta akun positiivisen (+) ja negatiivisen (-) liitinnavan kanssa. (Navat ovat metalliliuskojen kaltaisia osia akussa.) Näin voi tapahtua esimerkiksi silloin, kun vara-akku on taskussa tai laukussa. Liitinnapojen joutuminen oikosulkuun voi vahingoittaa akkua tai oikosulun aiheuttavaa esinettä. Akun jättäminen kuumaan tai kylmään paikkaan, esimerkiksi suljettuun autoon kesäkuumalla tai pakkasella, vähentää akun tehoa ja käyttöikää. Pyri aina pitämään 29
30 akku +15 C:n ja +25 C:n välisessä lämpötilassa. Laite, jossa on kuuma tai kylmä akku, ei ehkä tilapäisesti toimi huolimatta siitä, että akku on täyteen ladattu. Akkujen toimintakyky on erityisen alhainen reilusti alle 0 C:n lämpötiloissa. Älä heitä akkuja tuleen, koska ne voivat räjähtää. Myös vahingoittunut akku voi räjähtää. Hävitä akut paikallisten määräysten mukaisesti. Jos mahdollista, kierrätä ne. Akkuja ei saa heittää talousjätteen sekaan. Ohjeet Nokian akun tunnistamista varten Käytä aina alkuperäisiä Nokian akkuja turvallisuutesi vuoksi. Jotta voisit varmistaa, että saat alkuperäisen Nokian akun, osta se valtuutetulta Nokian jälleenmyyjältä, etsi pakkauksesta Nokia Original Enhancements -logo ja tarkasta hologrammitarra seuraavasti: Tämän nelivaiheisen tarkastuksen onnistuminen ei anna täydellistä varmuutta akun aitoudesta. Jos sinulla on syytä epäillä, että akku ei ole aito Nokian alkuperäinen akku, älä ota sitä käyttöön vaan toimita se lähimpään valtuutettuun Nokian huoltopisteeseen tai valtuutetulle jälleenmyyjälle. Valtuutettu Nokian huoltopiste tai jälleenmyyjä tutkii akun aitouden. Jos aitoutta ei pystytä varmistamaan, palauta akku ostopaikkaan. Hologrammin aitouden varmistaminen 1. Kun katsot hologrammitarraa, sinun pitäisi nähdä yhdestä kulmasta Nokian symboli, jossa kädet kurottuvat toisiaan kohti, ja toisesta kulmasta Nokia Original Enhancements -logo. 30